 ነፋሪት ኢትዮጵያ ኣብ ኪስማዮ ከይትዓልብ ተኸልኪላ ቅድሚ ምዕዋሩ ክሳብ ናብ እስራኤል ከይዱ እኳ እንተተሓከመ ኣይሰለጦን - ብርሃን ዓይኑ ስኢኑ ብድሕሪኡ ሱቕ ኢለ ኮፍ ካብ ዝብል ኢሉ ዝጀመሮ ትምህርቲ ብዓውደ ማሕበራዊ ስነ ፍልጠት ብዲግሪ ተመሪቑ ሕጂ ከኣ ኣባል ጉዱኣት ኵናት ኮይኑ በቲ ማሕበር ዝውሃቦ ሓገዝ እዩ ዝናበር መግለጺ ስእሊ, ዘሚከኤል ገብርግዝኣሄር ዘሚከኤል ገብርግዝኣሄር እቲ ስራሕ ምስኣን ኣብ ዓይነ ስውራን ጥራይ ዘይኮነ ኣብ ኩሉ እንድዩ ዘሎ እቲ ዝተምሃረን እቲ ቀረብ ስራሕን ዘይምምጥጣኑ ድማ እቲ ቀንዲ ጠንቂ እዩ ከኣ ይብል ምስ ብርሃን አዒንታ ዝተወልደት ንግስቲ ሕሉፍ እትበሃል ዓይነ ስውርቲ ኣብ ሻድሻይ ዓመታእ እያ ብሕማም ንፍዮ ዓዊራ ብዑረት ከይተንበርከኸት ግን ኣብ ዩኒቨርስቲ መቐለ ብዓውዲ ሲቪክስ ብዲግሪ ተመሪቓ ብሰብ ተደጊፍና ኢና ተማሂርና ከኣ ትብል ኣበቲ ዘላቶ ደረጃ ንኽትበጽሕ ብዙሕ ጸገማት ከምዝሰገረት ንምግላጽ ኣብ ዩኒቨርስቲ ብብረይል ክትመሃር ትጽቢት ዝነበራ ንግስቲ ከምቲ ዝሓሰበቶ ስለዘይጸንሓ ንመቕርባ መሓዙታን ኣዝማዳን ኣንቡቡለይ እናበለት ንድምጾም ኣብ መቕድሒ ድመጺ መሊኣ ከም ዝተምሃረት ትሕብር መጻሕፍቲ ብረይል ካብ ቀዳማይ ክሳብ ሻሙናይ ክፍሊ ምሉእ ካብ ታሽዓይ ክሳብ ዓሰርተ ክፍሊ ግን ብጀካ ናይ ታሪክ ናይ ጀኦግራፍን ሲቪክስን እተዘይኮይኑ ካልእ መጻሕፍቲ ከምዘየሎን ኣብ ዩኒቨርስቲ ከኣ ጠቕሊሉ ስለዘየሎ ንጕዕዞ ትምህርታ ብኣሉታ ከም ዝጸልዎ እያ ትገልጽ መግለጺ ስእሊ, ንግስቲ ሕሉፍ እሱስ ወረ ሓሊፉ ድሓን ድሕሪ ምባል እቲ ንኣካለ ጉዱኣት ቀዳምነት ዝብል ንሽሙዩ ኣብቲ ሕገ መንግስቲ ሰፊሩ እምበር ስራሕ ደሊና ናብ ቤት ጽሕፈታት ኣብ እንኸደሉ ዝሰምዓና የለን ገጽ ዘይህቡናውን ብዙሓት እዮም ደጊምና ኬድና ክንሓቶም ንስከፍ ኢና ትብልብዝሒ ዓይነ ስውራን ብደረጃ ዓለም ክሳብ 2050 ኣብ ዘሎ ግዜ ብሰለስተ ዕጽፊ ከም ዝውስኽ ኣብ ቢቢሲ ዝወጽአ ጸብጻብ ላንሰት ግሎባል ሄልዝ ይሕብር እቲ ጸብጻብ እዚ ሕጂ ዘሎ 36 ሚልዮን ቁጽሪ ዓይነ ስውራን ናብ 115 ሚልዮን ክብ ከም ዝብል እዩ ዝገልጽ ኣብ ትሕተ ሳህራ ዝርከባ ሃገራት ኣፍሪቃን ኣብ ደቡብ ኤስያ ዝርከባ ሃገራትን ከኣ ዝበዝሑ ዓይነ ስውራን ዘለዉወን ሃገራት እየን ብዝሑ ዓይነ ስውራን ብደረጃ ዓለም 11.7 ሚልዮን ኣብ ደቡብ ኤስያ 6.2 ሚልዮን ኣብ ምብራቅ ኤስያ 3.5 ሚልዮን ኣብ ደቡባዊ ምብራቅ ኤስያ ልዕሊ 4 ሚእታዊት ካብ ኣብ ትሕተ ሃገራር ሳህራ ዝርከቡ ኣህዛብ ትሕቲ 0.5 ካብ ብዝሒ ህዝቢ ምዕራብ ኣውሮጳ ብቋንቋን ስነ ጽሑፉን ኣብ ዩኒቨርስቲ መቐለ ዝተመረቐ ኣብርሃም ወሰን ዲግሪ እንድሕር ሒዘ ስራሕ ኣይክስእንንየ ዝብል ኣመለኻኽታ እዩ ነይሩኒ ናይ ስራሕ ምልክታ ክወጽእ እንከሎ ንዓይነ ስውራን ኣብ ግምት ኣየእትውን እዩ ዘንብበልናውን ኣይንረክብን ኢና ብምባል ካብ ዝምረቕ ክሳብ ሕጂ ኣብ ምድላይ ስራሕ ከም ዘሎ እዩ ዘሕብር ኣብርሃም ወሰን ናብ ሰራሕተኛታትን ማሕበራዊ ጉዳያትን ክልል ትግረይ መድለዪ ስራሕ ሓገዝ ሓቲቱ ሓሙሽተ ሚእቲ ከም ዝሃብዎ ድሕሪ ምሕባር ክምሃር እንከለኹ እናለመንኩየ ተማሂረ ሕጂ ግን ዲግሪ ሒዘ ሓግዙኒ ክብል ከቢድ እዩ ስቕ ከይብል ከኣ እንታይ ክበልዕ? 